Diari Oficial de la Generalitat Valenciana


Sumari del DOGV 5151, del 09-12-2005 (2005/13393)

Bases de la convocatòria per a cobrir en propietat tres places d'oficial de la policia local.
---------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13795


Data del document
:   30-06-2005

Organisme emissor
:   Ajuntament de Massamagrell

Tipus de document
:   Convocatòria

Descriptors 

:   * Massamagrell
    * concurs administratiu
    * policia
    * administració local

Bases de la convocatòria per a cobrir en propietat tres places d'oficial de la policia local. [2005/A13353]
  
Mitjançant la Resolució de l'Alcaldia número 588/2004, de 30 de desembre, modificada per la Resolució número 309/2005, de 30 de juny, s'han aprovat les bases de la convocatòria, que regiran el procés selectiu per a cobrir en propietat tres places d'oficial de la policia local, vacants en la plantilla de personal i incloses en l'oferta d'ocupació pública d'este Ajuntament per a l'any 2004. La convocatòria va ser publicada en el Butlletí Oficial de la Província número 148, de 23 de juny de 2004, i en el Boletín Oficial del Estado número 207, de 27 d'agost de 2004.
  
Primera. Objecte de la convocatòria
  
L'objecte de la present convocatòria és la provisió en propietat de tres places d'oficial de la policia local, pertanyents a l'escala d'administració especial, subescala serveis especials, classe policia local, enquadrades en l'escala bàsica, a què correspon el nivell C de titulació de l'article 25 de la Llei 30/1984, de 2 d'agost, de Mesures de Reforma de la Funció Pública, i l'article 20 de la Llei 6/1999, de 16 d'abril, de la Generalitat Valenciana, de Coordinació de les Policies Locals.
  
La provisió de dues d'estes places s'efectuarà mitjançant el procediment de promoció interna, mitjançant el sistema de concurs oposició, i la provisió de la plaça restant es reserva al torn de mobilitat per concurs de mèrits, de funcionaris de carrera dels cossos de la policia local, escala bàsica, categoria oficial de la policia local de la Comunitat Valenciana, d'acord amb el que estableix el Decret 88/2001, de 24 d'abril, del Govern Valencià, pel qual es disposen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana.
  
De conformitat amb el que estableix l'article 17 del Decret 88/2001, de 24 d'abril, del Govern Valencià (Diari Oficial de la Generalitat Valenciana de 27 d'abril del 2001), les places convocades i no cobertes pels anteriors procediments s'oferiran al torn lliure, en què s'exigiran als aspirants els mateixos requisits que en l'article 4 de l'esmentat decret.
  
Segona. Requisits i condicions de participació
  
Els aspirants hauran de complir els requisits següents, referits al dia en què finalitze el termini d'admissió de sol·licituds.
  
1. Torn de promoció interna.
  
a) Ser funcionari de carrera, integrat en la subescala de serveis especials, classe policia local i auxiliars.
  
b) Haver romàs, almenys, dos anys com a funcionari de carrera en la categoria immediatament inferior (agent de policia) d'este Ajuntament.
  
c) No patir cap malaltia ni defecte físic que li impedisca l'exercici normal de les funcions pròpies de l'escala i categoria a què aspira, d'acord amb el quadre d'exclusions mèdiques establit per l'ordre del conseller competent en matèria de policia.
  
d) No estar suspés ni inhabilitat per a l'exercici de funcions públiques.
  
e) Posseir els permisos que habiliten per a la conducció de les classes B en condicions per a accedir al permís BTP i A, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.
  
f) Posseir el títol de batxiller superior o equivalent, o complir les condicions per a obtindre'l en la data que finalitze el termini de presentació d'instàncies.
  
2. Torn de mobilitat.
  
a) Ser funcionari de carrera de la categoria que es convoca, integrat en la subescala de serveis especials, classe policia local i auxiliars, de qualsevol dels municipis de la Comunitat Valenciana.
  
b) Haver romàs, almenys, dos anys com a funcionari de carrera en el lloc de treball des del qual es concursa.
  
c) No faltar menys de cinc anys per a passar a la situació de segona activitat.
  
d) No patir cap malaltia ni defecte físic que li impedisca l'exercici normal de les funcions pròpies de la seua escala i categoria, d'acord amb el barem d'exclusions mèdiques que es determine.
  
e) No estar suspés o inhabilitat en ferm per a l'exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de l'aspirant.
  
f) Posseir els permisos que habiliten per a conduir vehicles, automòbils i motocicletes destinats al servei d'urgència o emergències.
  
g) Qualsevol altre requisit que s'establisca per a la mobilitat dels funcionaris de la policia local.
  
Tercera. Presentació de sol·licituds i documentació
  
Les instàncies on se sol·licita prendre part en la present convocatòria s'han d'adreçar a l'alcalde president de l'Ajuntament de Massamagrell, i s'hauran de presentar al Registre General de la casa consistorial, sítia a la plaça de la Constitució, 12, de Massamagrell, o en la forma que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, podent-se utilitzar la instància model que es facilitarà en l'esmentat Registre. El termini de presentació de sol·licituds serà de 20 dies hàbils a partir de l'endemà de la publicació de l'extracte d'esta convocatòria en el Boletín Oficial del Estado.
  
En les instàncies, els aspirants hauran d'indicar de forma expressa si concorren pel procediment de promoció interna o mitjançant el concurs de mèrits per torn de mobilitat, i manifestar que compleixen tots els requisits exigits en esta convocatòria, referits sempre a la data d'expiració del termini de presentació de sol·licituds; els aspirants els hauran d'acreditar posteriorment si hi són seleccionats.
  
A les instàncies cal adjuntar:
  
A) Justificant d'haver ingressat en la Caixa Municipal els drets d'examen que, d'acord amb l'ordenança fiscal, queden fixats en 105 euros. Pot adjuntar-s'hi, si pertoca, un resguard del gir postal o telegràfic del seu pagament, o bé el resguard de l'ingrés efectuat en qualsevol entitat bancària de Massamagrell o per transferència bancària a: Banesto, oficina de Massamagrell, número de compte: 5289-0084-79-6597254915. En el resguard esmentat cal fer constar la convocatòria a què correspon l'ingrés. Els dits drets d'examen només seran tornats als qui no siguen admesos al procediment selectiu per falta d'algun dels requisits exigits per a prendre-hi part.
  
B) Documentació acreditativa dels mèrits que l'aspirant ha al·legat, mitjançant l'original o una còpia seua compulsada. Esta documentació haurà d'adjuntar-se a la instància en un sobre tancat que podrà ser lacrat. No es tindrà en compte cap mèrit que no s'acredite en eixe moment.
  
Quarta. Admissió d'aspirants
  
Per a ser admesos a les proves selectives n'hi haurà prou que els aspirants manifesten en les seues instàncies que compleixen totes les condicions exigides en estes bases referides a la data d'acabament del termini de presentació d'instàncies, que hagen pagat els drets d'examen i hagen aportat, si és el cas, la documentació acreditativa dels mèrits al·legats.
  
Expirat el termini de presentació d'instàncies, mitjançant una resolució de l'Alcaldia, s'aprovarà la llista dels aspirants admesos i exclosos. La dita resolució es publicarà en el Diari Oficial de la Generalitat Valenciana, Butlletí Oficial de la Província, i al tauler d'anuncis de l'Ajuntament, concedint-se un termini de 10 dies hàbils per a reclamacions, i serà resolta per l'Alcaldia. Si no es formula cap reclamació, s'entendrà definitiva la llista esmentada. No obstant això, els errors de fet podran esmenar-se en qualsevol moment, d'ofici o a petició de l'interessat.
  
En la resolució per la qual s'aproven les llistes definitives es determinaran el lloc, data i hora de la realització de la fase dels concursos, així com els del primer exercici de l'oposició.
  
El nomenament dels membres i assessors del tribunal es farà per una resolució de l'Alcaldia, i es farà públic junt amb la llista d'admesos.
  
Cinquena. Tribunal qualificador
  
El tribunal que jutge les proves dels concursos de mèrits del torn de mobilitat i del procediment de promoció interna serà el mateix.
  
La composició del tribunal qualificador serà la següent:
  
President titular: l'alcalde president de la corporació, o regidor en qui delegue.
  
President suplent: regidor membre de la corporació designat per l'alcalde.
  
Vocal titular: un representant designat per la direcció general de la Generalitat Valenciana competent en matèria de policia local.
  
Vocal suplent: un representant designat per la direcció general de la Generalitat Valenciana competent en matèria de policia local.
  
Vocal titular: un representant designat per la direcció general de la Generalitat Valenciana competent en matèria d'administració local.
  
Vocal suplent: un representant designat per la Direcció General de la Generalitat Valenciana competent en matèria d'administració local.
  
Vocal titular: el cap del cos de la policia local de la corporació convocant o, si no n'hi ha, un funcionari de la corporació d'igual o superior categoria, preferentment pertanyent al cos de la policia local.
  
Vocal suplent: el cap del cos de la policia local de la corporació convocant o, si no n'hi ha, un funcionari de la corporació d'igual o superior categoria, preferentment pertanyent al cos de la policia local.
  
Vocal titular: un representant dels treballadors designats per la Junta de Personal de l'Ajuntament de Massamagrell.
  
Vocal suplent: un representant dels treballadors designats per la Junta de Personal de l'Ajuntament de Massamagrell.
  
Vocal titular: un representant dels treballadors designats per la Junta de Personal de l'Ajuntament de Massamagrell.
  
Vocal suplent: un representant dels treballadors designats per la Junta de Personal de l'Ajuntament de Massamagrell.
  
Vocal titular: un funcionari de carrera de l'Ajuntament de Massamagrell.
  
Vocal suplent: un funcionari de carrera de l'Ajuntament de Massamagrell.
  
Vocal titular: un funcionari de carrera d'igual o superior categoria, pertanyent al cos de la policia local.
  
Vocal suplent: un funcionari de carrera d'igual o superior categoria, pertanyent al cos de la policia local.
  
Secretari titular: el de la corporació o funcionari en qui delegue, que actuarà, a més, com a vocal.
  
Secretari suplent: funcionari de carrera en qui delegue el secretari titular, que actuarà, a més, com a vocal.
  
La corporació sol·licitarà als òrgans corresponents la designació dels seus representants respectius, que haurà d'efectuar-se en el termini dels 20 dies següents al de la recepció de la sol·licitud.
  
Podran nomenar-se assessors del tribunal per a les proves psicotècniques, mèdiques i d'aptitud física i idioma valencià. El seu nomenament haurà de fer-se públic junt amb el del tribunal.
  
Els vocals del tribunal hauran de posseir una titulació o especialització iguals o superiors a les exigides per a l'accés a les places convocades.
  
El tribunal no podrà constituir-se ni actuar sense l'assistència, com a mínim, de la meitat dels seus membres, titulars o suplents indistintament.
  
El tribunal queda autoritzat per a resoldre els dubtes que es presenten i prendre els acords que calguen per al bon ordre del procés selectiu en tot allò no previst en les presents bases.
  
El tribunal tindrà la consideració d'òrgan col·legiat de l'administració i, com a tal, estarà sotmés a les normes incloses en la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
  
Així mateix, els membres del tribunal i els seus assessors estaran sotmesos a les causes d'abstenció i recusació previstes en la llei esmentada.
  
 Als efectes del que disposa el Reial Decret 462/2002, de 24 de maig, sobre indemnitzacions per raó del servei en l'article 30, el tribunal que actua en esta prova selectiva tindrà la categoria segona de les incloses en aquell, tant respecte de les assistències dels membres del tribunal com dels seus assessors i col·laboradors.
  
Sisena. Inici i desenvolupament del procés selectiu
  
Els aspirants seran convocats en crida única, llevat de casos de força major degudament justificats i apreciats lliurement pel tribunal. La falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del seu dret a participar en el mateix exercici i en els successius i, com a conseqüència, quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament serà el determinat mitjançant un sorteig previ.
  
El tribunal podrà requerir en qualsevol moment als aspirants que acrediten la seua identitat, i amb este objecte hi hauran d'anar proveïts amb el document nacional d'identitat.
  
Una vegada començades les proves, no serà obligatòria la publicació dels anuncis successius de realització dels exercicis restants en el Butlletí Oficial de la Província. El tribunal haurà de fer públics estos anuncis al tauler d'edictes de l'Ajuntament, amb 12 hores d'antelació al començament d'aquelles, si es tracta del mateix exercici, o de 48 si es tracta d'un nou.
  
De conformitat amb el que estableix l'article 2 de l'Ordre d'1 de juny de 2001, de la Conselleria de Justícia i Administracions Públiques, de la Generalitat Valenciana, per al torn de promoció interna s'estableix l'exempció total o parcial de les proves o exercicis que ja s'han realitzat amb anterioritat en la categoria immediata anterior, que acrediten coneixements ja exigits per a l'ingrés en aquella. No pertocarà l'exempció anterior quan s'haja produït una variació substancial dels continguts de les proves.
  
Setena. Procediment de selecció
  
I) Desenvolupament del procediment per al torn de promoció interna.
  
A) Fase d'oposició. Proves selectives. La fase d'oposició constarà de les proves següents:
  
1r Prova psicotècnica de caràcter obligatori i eliminatori: consistirà a superar els exercicis o proves psicotècniques aptitudinals i de personalitat, d'acord amb els criteris inclosos en l'annex III de l'Ordre de 5 de desembre de 1994, de la Conselleria d'Administració Pública, relatiu als barems per al reconeixement psicotècnic que s'ha de realitzar en els processos selectius per a la provisió de llocs de treball per a l'escala bàsica de policia local.
  
De conformitat amb l'ordre esmentada, cal realitzar una anàlisi global de l'estructura de la personalitat, i en cas de no ajustar-se al perfil establit, si el tècnic i tribunal ho consideren oportú abans de l'eliminació de l'opositor, les proves esmentades hauran de contrastar-se mitjançant una entrevista.
  
La qualificació dels exercicis psicotècnics serà d'apte o no apte, i l'aspirant haurà de superar, com a mínim, en el cas dels factors aptitudinals, quatre dels sis factors que cal mesurar; caldrà superar en tots els casos el factor d'agilitat mental.
  
La superació d'esta prova als municipis de la Comunitat Valenciana expressament homologats per l'Institut Valencià de Seguretat Pública, tindrà una validesa d'un any des de la seua realització i eximirà durant este període l'aspirant de tornar a realitzar-la.
  
2n Segon exercici. Proves d'aptitud física. De caràcter obligatori i eliminatori.
  
Amb caràcter previ a l'inici de les proves, els aspirants han d'aportar un certificat mèdic oficial on es faça constar expressament la seua capacitat per a concórrer a les proves físiques exigides per a l'accés a la categoria d'oficial de la policia local, així com que no estan impedits o incapacitats per a l'accés a la funció pública.
  
Consistirà a superar proves d'aptitud física que palesen la capacitat per a l'exercici del lloc de treball. El seu contingut i marques mínimes seran, almenys, les següents i segons el quadre d'edats, conforme al que disposa l'Ordre d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià.
  
Caldrà ajustar-se als següents barems, atesa l'edat i sexe dels aspirants.
  
Barem d'edats masculí
  
Quadre d'edats 1 2 3
  
Fins a 30 anys 4,20- 3,75 m 60-
  
De 31 a 35 anys 4,50- 3,50 m'1,10-
  
De 36 a 40 anys 5,30- 3,25 m'1,30-
  
De 41 a 45 anys 1.500 m 3,00 m'1,30-
  
De 46 a 50 anys 1.300 m 2,75 m'1,40-
  
Més de 50 anys 1.200 m 2,40 m'1,55-
  
Barem d'edats femení
  
Quadre d'edats 1 2 3
  
Fins a 30 anys 4,50- 3,10 m'1,10-
  
De 31 a 35 anys 5,20- 2,90 m'1,20-
  
De 36 a 40 anys 6,00- 2,70 m'1,35-
  
De 41 a 45 anys 1.300 m 2,50 m'1,45-
  
De 46 a 50 anys 1.200 m 2,30 m'1,55-
  
Més de 50 anys 1.000 m 2,10 m 2,10-
  
Proves:
  
1. Carrera de resistència: 1.000 metres.
  
2. Salt de longitud amb carrera.
  
3. Natació: 50 metres.
  
La qualificació d'este exercici serà d'apte o no apte, i caldrà superar com a mínim dues de les tres de les proves per a ser declarat apte. La superació d'esta prova tindrà una validesa de quatre anys des de la seua realització, amb independència de l'edat de l'aspirant; estaran exempts de realitzar-la aquells que l'hagen superada en tal període.
  
La valoració de les proves d'aptitud física en les proves de salt es realitzarà mesurant la distància efectiva.
  
Els aspirants hauran d'acudir proveïts amb indumentària i calçat esportiu.
  
3r Tercer exercici. Qüestionari tipus test. De caràcter obligatori i eliminatori.
  
Consistirà a contestar correctament per escrit un qüestionari d'un mínim de 50 i un màxim de 75 preguntes tipus test, amb quatre respostes alternatives, de què una és certa, en un temps màxim d'1 hora i 30 minuts, sobre els temes indicats en els grups I a IV, ambdós inclusivament, del temari que s'indica en l'annex III d'estes bases. Per a la correcció d'este exercici es tindrà en compte, en tot cas, la penalització de les respostes errònies.
  
La qualificació d'este exercici serà de 0 a 10 punts, i caldrà obtindre un mínim de 5 punts per a superar-lo.
  
Cada pregunta contestada erròniament tindrà una penalització d'un terç sobre les correctes, i les contestacions en blanc no puntuaran. La fórmula de correcció serà la següent
  
Puntuació = ((nombre encerts) e (nombre errors/3)) × 10
  
 (nombre preguntes)
  
4t Quart exercici. Pràctica. Supòsit policial. De caràcter obligatori i eliminatori.
  
Consistirà en la realització d'un exercici escrit amb una duració màxima d'1 hora, que fixarà el tribunal abans de la seua realització, que versarà sobre el desenvolupament d'un supòsit policial sobre les activitats, funcions i serveis propis del lloc d'oficial, així com, si pertoca, sobre la redacció de documents policials.
  
Es valoraran la claredat i l'exposició de totes les actuacions i mesures que calga adoptar en relació amb el supòsit plantejat. Es podran adjuntar o fixar les actuacions policials sobre un plànol que aportarà el tribunal. En qualsevol cas, la qualificació d'este exercici serà de 0 a 10 punts, i caldrà obtindre un mínim de 5 punts per a superar-lo.
  
5é Cinqué exercici. Coneixement del valencià. De caràcter obligatori i no eliminatori.
  
Consistent a traduir del valencià al castellà i viceversa un text proposat pel tribunal. La duració d'este exercici serà de 45 minuts.
  
Este exercici es qualificarà de 0 a 4 punts i no serà eliminatori.
  
6é Sisé exercici. Prova de reconeixement mèdic. De caràcter obligatori i eliminatori.
  
Consistirà a superar un reconeixement mèdic, d'acord amb el quadre d'exclusions mèdiques que es determina reglamentàriament. La superació d'esta prova, homologada expressament per l'Institut Valencià de Seguretat Pública, tindrà una validesa d'un any des de la seua realització, i quedaran exempts de realitzar-la aquells que, en tal període, l'hagen superada, sempre que no es produïsquen dolences o malalties que, a parer del tribunal mèdic, justifiquen tornar-les a passar.
  
Serà obligatori i eliminatori, amb la qualificació d'apte o no apte, d'acord amb els criteris inclosos en l'annex de l'Ordre de 22 de desembre de 1997, de la Conselleria d'Administració Pública.
  
L'alcalde president designarà el facultatiu o facultatius que realitzen el reconeixement mèdic, els quals emetran un informe sobre l'aptitud dels aspirants que anirà acompanyat de certificats mèdics oficials expedits a càrrec de cada un d'ells, segons el quadre d'exclusions inclòs en l'ordre esmentada.
  
7é Seté exercici. Desenvolupament del temari. De caràcter obligatori i eliminatori.
  
Consistirà a desenvolupar per escrit, durant un temps màxim d'1 hora i 30 minuts, dos temes triats per l'aspirant de quatre extrets per sorteig dels grups I al IV, ambdós inclusivament, que componen el temari de l'annex III de les presents bases.
  
Estos temes seran llegits en sessió pública davant del tribunal, que podrà formular les preguntes o aclariments que hi considere oportunes. Es valoraran la claredat d'idees i el coneixement sobre els temes exposats.
  
La qualificació d'este exercici serà de 0 a 10 punts, en seran eliminats els aspirants que no aconseguisquen una puntuació mínima de 5 punts.
  
8é Huité exercici. Temes locals. Coneixements de l'entorn sociolocal. De caràcter obligatori i no eliminatori.
  
Consistirà a exposar per escrit un tema dels que componen el grup V del temari en un temps màxim d'1 hora; s'hi valoraran els coneixements exposats, la claredat en l'exposició, presentació, redacció i ortografia. El tema, en qualsevol cas, serà llegit per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.
  
La qualificació d'este exercici serà de 0 a 5 punts.
  
La valoració dels exercicis de desenvolupament del temari s'efectuarà mitjançant l'obtenció de la mitjana aritmètica de cada un dels membres del tribunal de selecció, i caldrà rebutjar amb tal fi totes les puntuacions màximes i mínimes quan entre elles hi haja una diferència de 4 punts o més; hi valdrà, si pertoca, com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals.
  
B) Fase de concurs. Finalitzades les proves selectives, es valoraran els mèrits aportats pels aspirants que les hagen superades, d'acord amb el barem de mèrits inclòs en l'annex IV corresponent a estes bases i que s'aplicarà igualment als aspirants que concórreguen pel torn de mobilitat.
  
La puntuació obtinguda en la fase de concurs se sumarà a l'obtinguda en la fase d'oposició, la qual resultarà de la suma de les qualificacions obtingudes en els exercicis de les dites fases.
  
II) Desenvolupament del procediment per al torn de mobilitat.
  
Amb caràcter previ a la valoració dels mèrits al·legats, els aspirants hauran de superar el reconeixement psicotècnic i mèdic d'acord amb els criteris i barems establits reglamentàriament.
  
La prova psicotècnica consistirà a superar els exercicis o proves psicotècniques aptitudinals i de personalitat, d'acord amb els criteris inclosos en l'annex III de l'Ordre de 5 de desembre de 1994, de la Conselleria d'Administració Pública, relatiu als barems per al reconeixement psicotècnic que s'ha de realitzar en els processos selectius per a la provisió de llocs de treball per a l'escala bàsica de policia local.
  
Conforme a l'esmentada ordre, caldrà realitzar una anàlisi global de l'estructura de la personalitat i, en el cas que no s'ajuste al perfil establit, si el tècnic i tribunal ho consideren oportú, abans de l'eliminació de l'opositor, les proves esmentades hauran de contrastar-se mitjançant una entrevista.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que es mesuren, havent de superar en tots els casos el factor d'agilitat mental.
  
La superació d'esta prova als municipis de la Comunitat Valenciana, expressament homologats per l'Institut Valencià de Seguretat Pública, tindrà una validesa d'un any des de la seua realització i eximirà durant este període l'aspirant de tornar a realitzar-la.
  
El reconeixement mèdic consistirà a superar un reconeixement mèdic, d'acord amb el quadre d'exclusions mèdiques que es determina reglamentàriament. La superació d'esta prova, homologada expressament per l'Institut Valencià de Seguretat Pública, tindrà una validesa d'un any des de la seua realització, i quedaran exempts de realitzar-la aquells que en tal període l'hagen superada, sempre que no es produïsquen dolences o malalties que, a parer del tribunal mèdic, justifiquen tornar-les a passar.
  
Serà obligatori i eliminatori, amb la qualificació d'apte o no apte, d'acord amb els criteris inclosos en l'annex de l'Ordre de 22 de desembre de 1997, de la Conselleria d'Administració Pública.
  
L'alcalde president designarà el facultatiu o facultatius que realitzen el reconeixement mèdic, els quals emetran un informe sobre l'aptitud dels aspirants que anirà acompanyat de certificats mèdics oficials expedits a càrrec de cada un d'ells, segons el quadre d'exclusions inclòs en l'ordre esmentada.
  
La provisió de les places per torn de mobilitat es realitzarà d'acord amb els criteris següents:
  
a) La totalitat dels mèrits al·legats i qualssevol altres dades que s'aporten hauran d'estar referits a la data d'acabament del termini de presentació d'instàncies.
  
Els mèrits al·legats i justificats documentalment en el moment de formular la sol·licitud per a prendre part en el concurs es valoraran d'acord amb el barem establit en l'annex IV.
  
b) Una vegada haja transcorregut el termini de presentació d'instàncies, estes seran vinculants per al peticionari, i les destinacions adjudicades seran irrenunciables, llevat que abans de finalitzar el termini de presa de possessió s'haguera obtingut una altra destinació per convocatòria pública, i en este cas caldria comunicar-ho a l'ajuntament convocant de la plaça oferida i adjudicada.
  
c) En qualsevol moment del procés d'adjudicació podrà demanar-se formalment als interessats els aclariments o, si pertoca, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessaris per a una correcta valoració.
  
d) L'ordre de prioritat per a l'adjudicació de les places convocades estarà donat per la major puntuació total obtinguda en vista dels mèrits al·legats. En cas d'igualtat, es resoldrà atenent la major puntuació obtinguda en l'apartat de valoració de la formació. I, si persisteix, caldrà ajustar-se a la data d'ingrés en els cossos de la policia local de la Comunitat Valenciana, adjudicant-se el lloc al sol·licitant de major antiguitat.
  
Huitena. Relació d'aprovats
  
Una vegada haja finalitzat la qualificació dels aspirants, el tribunal publicarà la relació d'aprovats per ordre de puntuació, els quals no podran excedir del nombre de places convocades, sense perjudici del que estableix el Reglament General d'Ingrés del Personal al Servei de l'Administració de l'Estat.
  
Novena. Presentació de documents
  
1. Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les bases d'esta convocatòria, i que no hagueren sigut aportats amb anterioritat. L'aspirant que tinga la condició de funcionari de carrera quedarà exempt de justificar documentalment les condicions generals que ja consten acreditades per a obtindre el seu nomenament anterior. En qualsevol cas, haurà de presentar l'original o una còpia compulsada del seu nomenament com a funcionari de carrera i del títol exigit. Si dins del termini indicat, i llevat de cas de força major, no presentara l'anterior documentació, no podrà ser nomenat funcionari i s'invalidarà la seua actuació, amb la nul·litat subsegüent dels actes del tribunal respecte d'ell, sense perjudici de la responsabilitat en què poguera haver incorregut, si pertoca. En el cas que l'aspirant siga exclòs per no presentar la documentació requerida, o per falsedat d'esta, el tribunal podrà proposar la inclusió en la llista d'aprovats del mateix nombre que el d'exclosos per anteriors causes, sempre que hagen superat les proves selectives.
  
Deu. Curs selectiu. Torn de promoció interna
  
1. Els aspirants que superen la fase de concurs oposició, amb la presentació prèvia de la documentació exigida en les bases de la convocatòria, hauran de superar en l'Institut Valencià de Seguretat Pública un curs de caràcter selectiu de contingut teoricopràctic.
  
2. En cada convocatòria els aspirants que no superen el curs de selecció i formació podran incorporar-se al curs immediatament posterior. Si no superen este segon curs perdran definitivament el seu dret a participar en el procés de selecció instat.
  
3. Les persones que no puguen realitzar el curs selectiu per causa de força major, degudament justificada i apreciada per l'administració, l'efectuaran, si no persisteixen tals circumstàncies, en la convocatòria immediata posterior.
  
4. Aquells aspirants que hagueren realitzat amb anterioritat el curs selectiu per a l'accés a la mateixa escala de la policia local als municipis de la Comunitat Valenciana quedaran exempts de realitzar-lo, mitjançant una resolució del director general competent en matèria de policia, a proposta de la Direcció de l'Institut Valencià de Seguretat Pública, si no hagueren transcorregut més de quatre anys des de la data de la seua realització i superació i no se n'haguera alterat substancialment el contingut.
  
5. Durant la realització del curs els aspirants seran nomenats funcionaris en pràctiques, amb els drets inherents a tal situació, i percebent, en tot cas, les retribucions íntegres del lloc al qual aspiren. Així mateix, se'ls reconeixerà este temps de serveis en el cas que resulten nomenats en propietat, tal com refereix el Reial Decret 1.461/1982, de 25 de juny.
  
Onze. Nomenament
  
1. Torn de promoció interna.
  
1.1 Finalitzat el curs, l'Institut Valencià de Seguretat Pública comunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda, als efectes del seu nomenament com a funcionaris de carrera. Igualment, comunicarà la relació dels aspirants que no hagen superat el curs esmentat.
  
1.2 Els nomenaments hauran d'efectuar-se en el termini màxim de 15 dies, comptadors des de la comunicació de l'Institut Valencià de Seguretat Pública.
  
1.3 Una vegada efectuada la comunicació anterior per l'Institut Valencià de Seguretat Pública i si no es formalitza el nomenament en el termini assenyalat en el paràgraf anterior, l'Ajuntament haurà de pagar a l'aspirant la totalitat de les retribucions corresponents al lloc de treball a què aspira.
  
2. Torn de mobilitat.
  
2.1 Les persones nomenades cessaran, a tots els efectes, en els llocs de treball que ocupaven i prendran possessió de la plaça obtinguda dins dels 15 dies següents al moment del cessament en l'ajuntament de procedència, que haurà d'efectuar-se dins dels 5 dies hàbils següents a la data de la publicació de la resolució del concurs.
  
2.2 El còmput dels terminis de cessament i presa de possessió s'iniciarà quan finalitzen els permisos o llicències que, si pertoca, s'hagen concedit als interessats. Els participants en els concursos de mobilitat estaran obligats a traslladar, per escrit, tals permisos o llicències a l'ajuntament convocant, que podrà acordar, mitjançant una resolució motivada, la suspensió del seu gaudi.
  
2.3 L'ajuntament de procedència podrà ajornar el cessament en ell del funcionari o funcionària que haja obtingut una plaça per mobilitat en un altre distint, mitjançant una resolució motivada, quan es produïsquen necessitats del servei i per un període de temps no superior a 20 dies hàbils, comunicant la dita pròrroga a l'ajuntament convocant.
  
2.4 A tots els efectes, el termini que hi haja entre el cessament i la presa de possessió es considerarà com a servei actiu.
  
2.5 Les persones nomenades s'integraran plenament en este Ajuntament, que quedarà subrogat en els drets que tingueren reconeguts de grau i antiguitat. El personal nomenat se sotmetrà al règim estatutari aplicable a esta corporació, on queden en situació de servei actiu.
  
2.6 Els funcionaris que ocupen llocs oferits per mobilitat cessaran, a tots els efectes, com a funcionaris a l'ajuntament de procedència.
  
Dotze. Legislació aplicable
  
En tot allò no previst en les presents bases, s'aplicarà la Llei 30/1984, de 2 d'agost, de Mesures per a la Reforma de la Funció Pública; Llei 7/1985, de 2 d'abril, Reguladora de les Bases de Règim Local; Reial Decret 781/1986, de 18 d'abril, pel qual s'aprova el text refós de les disposicions legals vigents en matèria de règim local; Reial Decret 896/1991, de 7 de juny; Decret Legislatiu de 24 d'octubre de 1995, del Govern Valencià, pel qual s'aprova el text refós de la Llei de la Funció Pública Valenciana; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal, inclòs en l'àmbit d'aplicació de la Llei de la Funció Pública Valenciana; Llei 6/1999, de 19 d'abril, de la Generalitat Valenciana, de Coordinació de Policies Locals; Decret 88/2001, de 24 d'abril, del Govern Valencià; Ordre d'1 de juny del 2001, de la Conselleria de Justícia i Administracions Públiques, i Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, entre altres.
  
Tretze. Recursos
  
Contra les presents bases, la resolució aprovatòria de les quals posa fi a la via administrativa, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes, comptadors des de l'endemà de la seua publicació. Alternativament, si no s'hi recorre en reposició, pot interposar-se un recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la publicació de la present resolució i, si no hi ha una resolució expressa del recurs de reposició potestatiu, el termini serà de sis mesos a partir de l'endemà d'aquell en què, d'acord, amb la seua normativa específica, es produïsca l'acte presumpte.
  
Catorze. Publicació de les bases
  
Les presents bases es publicaran en el Butlletí Oficial de la Província, i en el Diari Oficial de la Generalitat Valenciana, i el seu extracte en el Boletín Oficial del Estado, comunicant-se el seu text íntegre a l'Institut Valencià de Seguretat Pública de la Generalitat Valenciana.
  
Massamagrell, 30 de juny de 2005.- L'alcalde: Miguel Bailach Luengo.
  
Annexos
  
Annex I: Quadre d'exclusions mèdiques.
  
Annex II: Barem per al reconeixement psicotècnic. Factors que cal mesurar.
  
Annex III: Temari.
  
Annex IV: Barem per a la valoració de mèrits.
  
ANNEX I
  
Quadre d'exclusions mèdiques
  
S'aplicaran les exclusions mèdiques incloses en l'Ordre de la Conselleria de Presidència de 22 de desembre de 1997, per la qual es modifica la de data 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic. (Diari Oficial de la Generalitat Valenciana núm. 3.175, de 3 de desembre de 1998)
  
ANNEX II
  
Reconeixement psicotècnic. Factors que cal mesurar.
  
S'aplicarà el barem inclòs en l'annex III de l'Ordre de la Conselleria d'Administració Pública, de 5 de desembre de 1994, per la qual s'aprova el barem per al reconeixement psicotècnic que es realitze en els processos selectius per a la provisió de llocs de treball per a totes les escales i categories de les policies locals de la Comunitat Valenciana (Diari Oficial de la Generalitat Valenciana núm. 2.413, de data 23 de desembre de 1994).
  
ANNEX III
  
Temari
  
S'aplicarà el que disposa l'annex A.2 de l'Ordre d'1 de juny de 2001, de la Conselleria de Justícia i Administracions Públiques, que desplega el Decret 88/2001, de 24 d'abril, del Govern Valencià, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala bàsica (Diari Oficial de la Generalitat Valenciana núm. 4.049, de 24 de juliol 2001).
  
Grup I. Dret constitucional i administratiu
  
Tema 1. La Constitució espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'Estat espanyol. Classe i forma d'estat. Organització territorial de l'Estat. La Corona: funcions constitucionals del rei. Successió i regència. El referendament.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre El Govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II. Règim local i policia
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El ple de l'ajuntament. La comissió de govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 14. Responsabilitat dels funcionaris. Reglament de règim disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.
  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.
  
Grup III. Dret penal, policia administrativa i psicosociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.
  
Tema 24. Delictes contra el patrimoni i l'ordre soci econòmic: afanades, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en un lloc tancat.
  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.
  
Tema 31. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 32. Característiques del comandament. Funcions del comandament (planificar, executar, organitzar, coordinar). Estils de manar. Aspectes que distingeixen el bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 33. Presa de decisions. El procés de decisió. Graella de direcció. Poder i autoritat. Tècniques per a controlar situacions difícils. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.
  
Grup IV. Policia de trànsit i circulació
  
Tema 34. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.
  
Tema 35. La normativa sobre trànsit, circulació de vehicles de motor i seguretat viària: la Llei de Bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.
  
Tema 36. El Reglament General de Circulació. Estructura. Principals normes de circulació.
  
Tema 37. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
  
Tema 38. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.
  
Tema 39. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 40. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.
  
Tema 41. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 42. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 43. Òrgans competents en matèria de trànsit i seguretat viària. El Consell Superior de Trànsit. Especial consideració de les competències municipals.
  
Grup V. Temes sobre l'entorn sociolocal de Massamagrell.
  
Tema 44. Història i cultura de Massamagrell.
  
Tema 45. Disseny urbà del municipi de Massamagrell. La guia de carrers municipal. Trànsit i circulació a les vies urbanes.
  
Tema 46. El terme municipal. Límits. El barri de la Magdalena. Els camins rurals.
  
Tema 47. L'Ajuntament de Massamagrell. Serveis municipals. Edificis públics. Principals vies de comunicació. Transports i comunicacions.
  
annex IV
  
Barem de mèrits
  
S'aplicarà el barem de mèrits inclosos en l'Ordre de la Conselleria de Presidència, de 20 de gener de 1998, per la qual s'aprova el barem general d'aplicació als concursos de mèrits per a la provisió de places en els cossos de la policia local de la Comunitat Valenciana (Diari Oficial de la Generalitat Valenciana número 3.203, de data 13 de març de 1998).
  
Diligència. Per a fer constar que les presents bases han sigut aprovades per la Resolució de l'Alcaldia número 588/2004, de data 30 de desembre, modificada per la Resolució número 309/2005, de 30 de juny.